Дархан Қыдырәлі мен Дәулет Кәрібек «Nur Otan» Саяси кеңесі Бюросының құрамына енді
"Дархан Қыдырәлі мен Дәулет Кәрібек «Nur Otan» Саяси кеңесі Бюросының құрамына енді" | "https://abai.kz/post/96385"
TITLE: Дархан Қыдырәлі мен Дәулет Кәрібек «Nur Otan» Саяси кеңесі Бюросының құрамына енді
URL: https://abai.kz/post/96385
META: "Дархан Қыдырәлі мен Дәулет Кәрібек «Nur Otan» Саяси кеңесі Бюросының құрамына енді" | "https://abai.kz/post/96385"
DATE: 21.08.2019
AUTHOR(s): Abai.kz
TOTAL WORDS: 152
TEXT: «Nur Otan» партиясының Саяси кеңесінің кеңейтілген отырысында ҚР Тұңғыш Президенті – Елбасы Нұрсұлтан Назарбаев партияның Саяси кеңесі Бюросының құрамына өзгеріс енгізуді ұсынды. Елбасы атап өткендей, бюроның қазіргі құрамында 11 мүше бар. «Бұрын айтқанымдай, халыққа барынша жақын болу керек. Шенеунікке тән сипаттан арылған жөн. Сол себепті, жастарға қолдау білдіріп, әсіресе, ауыл жастарын қолпаштап, интеллигенциямен тұрақты диалогты жолға қойған абзал. Сол себепті, Саяси кеңес Бюросының құрамына өзгеріс енгізу ұсынылып отыр. Мәулен Сағатханұлы Әшімбаев мемлекеттік қызметке өтті. Оған сәттілік тілеп қоялық. Бақыт Тұрлыханұлы Сұлтанов мемлекеттік қызметке барып, министр атанды. Оған да рахмет!», - деді Нұрсұлтан Назарбаев. Елбасы сөзін жалғастыра келе, Бюро құрамынан шығып қалған мүшелердің орнына «Egemen Qazaqstan» республикалық газеті» АҚ Басқарма төрағасы Дархан Қуандықұлы Қыдырәліні енгізуді ұсынды. «Ол көпке белгілі. Газетті көтерді. Біздің интеллигенциямен байланысы мықты. Сонымен бірге, «Jas Otan» жастар қанатының лидері Дәулет Кәрібекті ұсынамын. Жастардың атынан сол сөйлесін», - деді Елбасы. Нұрсұлтан Назарбаевтың бұл ұсынысын партияластары бір ауыздан қолдап, дауыс берді. Abai.kz
